Tradicije po dwulětnej přestawce koronapandemije dla zaso rozkćěja. Jedna tajka je w Delnjej Łužicy we wobłuku Choćebuskeho měšćanskeho swjedźenja zajutřišim, sobotu, Serbski swjedźeń.
Choćebuz (SN/at). „Wšitcy, wuměłcy, kulturne skupiny a wězo tež publikum su zbožowni, zo budźe lětsa zaso Serbski swjedźeń w Puškinowym parku.“ Swojim słowam zamołwita za serbske naležnosće města Choćebuza Anna Kosacojc-Kozelowa přida, zo běchu w přihotowanskej fazy mjez někotrymi sobuskutkowacymi najebać wulke wjeselo nad so wotměwacym swjedźenjom, tež wobmyslenja. Bojachu, zo pobrachowaceho zaměrneho zwučowanja za čas korony dla wšitko hišće tak kulojće njeběži kaž je to jich narok.
szl_Latn szl_Latn